Document ID: 32011D0254

KOMMISSIONENS AFGØRELSE
af 20. april 2011
om afslutning af regnskaberne for visse betalingsorganer i Tyskland, Italien og Rumænien vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2009
(meddelt under nummer K(2011) 2748)
(Kun den italienske, den rumænske og den tyske udgave er autentiske)
(2011/254/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 33,
efter høring af Fondskomitéen og
ud fra følgende betragtninger:
(1)
Kommissionens afgørelse 2010/263/EU (2) og 2010/722/EU (3) har for regnskabsåret 2009 afsluttet regnskaberne for alle betalingsorganer undtagen de tyske betalingsorganer »Bayern« og »Rheinland-Pfalz«, det italienske betalingsorgan »ARBEA« og det rumænske betalingsorgan »PARDF«.
(2)
Efter fremsendelsen af nye oplysninger og efter yderligere kontroller kan Kommissionen nu vedtage en afgørelse vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), om, hvorvidt de regnskaber, som de tyske betalingsorganer »Bayern« og »Rheinland-Pfalz«, det italienske betalingsorgan »ARBEA« og det rumænske betalingsorgan »PARDF« har fremsendt, er fuldstændige, nøjagtige og pålidelige.
(3)
Ifølge artikel 30, stk. 2, i forordning (EF) nr. 1290/2005 foregriber nærværende afgørelse ikke eventuelle senere afgørelser, truffet af Kommissionen, om udelukkelse fra EU-finansiering af udgifter, der ikke er afholdt efter EU-bestemmelserne -
VEDTAGET DENNE AFGØRELSE:
Artikel 1
Hermed afsluttes regnskaberne for de tyske betalingsorganer »Bayern« og »Rheinland-Pfalz«, det italienske betalingsorgan »ARBEA« og det rumænske betalingsorgan »PARDF« vedrørende udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2009.
I bilaget er angivet de beløb, der under hvert program for udvikling af landdistrikterne skal tilbagebetales af eller udbetales til den enkelte medlemsstat i henhold til denne afgørelse, herunder også de beløb, der følger af anvendelsen af artikel 33, stk. 8, i forordning (EF) nr. 1290/2005.
Artikel 2
Denne afgørelse er rettet til Forbundsrepublikken Tyskland, Den Italienske Republik og Rumænien.
Udfærdiget i Bruxelles, den 20. april 2011.

Labels: 4
19
6
18
15